Správa zo zahraničnej pracovnej cesty

1.  Účastník ZPC:

Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka

2.  Zahraničná pracovná cesta:

Účasť na workshope realizovanom v rámci projektu SmartNet – Interregionálna sieť technologických centier realizovaného v rámci Programu cezhraničnej spolupráce SR-Rakúsko, pod názvom „Kommunikation 2.0. Die Zukunft hat schon begonnen“.

Miesto: Industriellenvereinigung, Schwarzenbergplatz 4, 1030 Viedeň, Rakúsko

3.  Rámcový program pobytu:

27.11.2013 odchod do Viedne z CVTI SR o 16.30 hod. 

27.11.2013 odchod z Viedne do Bratislavy o 21.00 hod.

PROGRAM PODUJATIA

Otvorenie podujatia
Raphael Draschtak, Industriellenvereinigung 
Smart Innovation Labs – Nová cesta spolupráce
Anna Bohrn, Industriellenvereinigung
Aké množstvo „virtuálnosti“ potrebuje inžinierska činnosť?
Patrik Hessel, c2i
Aké predpoklady potrebuje potrebuje kvalitná virtuálna spolupráca?
Markus Lange, Cisco Systems Austria GmbH
Ako presvedčím tvojho priateľa porozprávať môj príbeh?
Martin Sieglinde, Institut für Kommunikation, Marketing & Sales, FH Wien
Potrebujú inovácie novú cestu?
Peter Schwab, Voestalpine Stahl, GmbH
Ako menia sociálne médiá spoluprácu v podnikoch?
Alexander Stocker, Kompetenzzentrum – Das Virtuelle Fahrzeug in Graz 

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na workshope realizovanom v rámci projektu SmartNet – Interregionálna sieť technologických centier realizovaného v rámci Programu cezhraničnej spolupráce SR-Rakúsko, pod názvom „Kommunikation 2.0. Die Zukunft hat schon begonnen“.
Predmetom rokovania bolo predstavenie nových možností business komunikácie a predstavenie možnosti využívať ako komunikačnú platformu virtuálne laboratóriá zamerané na nosné výskumné témy v rakúsko-slovenskej spolupráci, na pomedzí aktuálneho hospodárskeho stavu, situácie vo vede, výskume a inovácií v Rakúsku. Virtuálne laboratóriá sa venujú týmto výskumným problematikám: materiálová efektívnosť, baliace technológie v potravinárstve, izotopová analýza, spájacie technológie, RTM technológie.
Na podujatie bola prizvaná odborná verejnosť, pozostávajúca zo zástupcov firiem združených v Zväze rakúskeho priemyslu (Industriellenvereinigung), partnerskej organizácie projektu Smartnet.

5.  Odporúčané závery:

Podpora zriaďovaných Smart Labs, ich propagácia na slovenskej strane, predovšetkým medzi priemyselne orientovanými podnikmi. Definovanie výskumných problémov v rámci jednotlivých laboratórií, identifikácia expertov za jednotlivé skúmané oblasti.

6.   Prehľad prinesenej dokumentácie a miesto jej uloženia

Dokumenty a poznámky zo stretnutia sú k dispozícii u účastníčky ZPC.

7. Osobitne vyhodnotený očakávaný prínos ZPC

Virtuálne laboratóriá sa stretli na rakúskej strane s veľkým pochopením zo strany významných, technologicky a inovatívne orientovaných podnikov združených vo Zväze rakúskeho priemyslu. Prínosom taktiež bolo predstavenie nových foriem business e-komunikácie a skúseností popredných rakúskych firiem s novými spôsobmi virtuálnej komunikácie. 

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.

Súhlasím so zverejnením správy na internete: áno

Dátum: 2. 12. 2013

Správu vypracovala: Mgr. Anna Janušová			.................................................

Schválil: prof. RNDr. Ján Turňa, CSc.		 	.................................................